钦定古今图书集成/明伦汇编/氏族典/第608卷 > 《廖用贤尚友录》 > 第五种
## 钦定古今图书集成/明伦汇编/氏族典/第608卷 > 《廖用贤尚友录》 > 第五种

按《后汉书第五伦传》：“伦曾孙种，字兴先，少厉志义，为
吏冠名州郡。永寿中，以司徒掾清，诏使冀州廉察灾
害，举奏刺史二千石以下，所刑免甚众，弃官奔走者
数十人。还以奉使称职，拜高密侯相。是时徐兖二州
盗贼群辈，高密在二州之郊，种乃大储粮稸，勤厉吏
士，贼闻，皆惮之，桴鼓不鸣，流民归者岁中至数千家。”
迁兖州刺史。中常侍单超兄子匡为济阴太守，负势
贪放。种即奏匡，并以劾超。超积怀忿恨，遂以事陷种，
竟坐徙朔方。种匿于闾甄氏数年，徐州从事臧旻上
书讼之，会赦出，卒于家。